Magashule oorweeg regstappe ná mediaberigte | Maroela Media
Ace Magashule, die ANC-sekretaris-generaal, het Maandag gesê hy kan nie kommentaar lewer op mediaberigte wat dié hoë daarvan beskuldig dat hy aan die hoof staan van 'n goedgeorganiseerde staatskapingnetwerk nie, aangesien hy regstappe oorweeg.
"Ek is net bekommerd omdat ek die wettige roete oorweeg. Julle skryf bewerings, julle skryf nie feite nie," het Magashule Maandagmiddag aan joernaliste gesê by die party se nasionale uitvoerende komiteevergadering in Irene in Pretoria.
Die ANC het Magashule verdedig nadat Sondagkoerante bewerings uit Pieter-Louis Myburgh se boek Gangster State – Unravelling Ace Magashule's Web of Capture gepubliseer het.
Die ANC het gesê die jongste berigte in Sondag se Sunday Times en City Press oor Magashule is 'n "goedgekoördineerde media-aanval". "Die inhoud van die voorbladstories in albei koerante is byna identies en daar is selfs paragrawe met presies dieselfde bewoording. Dit is gegrond op 'n tipiese stratcom-tipe fopnuusboek deur Pieter-Louis Myburgh, met die sensasiewekkende en belaglike propaganda-opskrif, 'Gangster State – Unravelling Ace Magashule's Web of Capture' [Rapport: 'Ace "steel by jou, gee dit vir ANC" – Skokboek betrek ANC se sekretaris-generaal by nes van bedrog']."
Aldus die verklaring is Myburgh reeds sedert 2016 besig "om leuens oor die sekretaris-generaal te versprei. "Ons beskou dié boek nou as die kroon van dié leuens."
Magashule het gesê vandag se vergadering het bloot gefokus op die ANC-kandidaatlys wat aan die Verkiesingskommissie van Suid-Afrika voorgelê is vir die komende algemene verkiesings op 8 Mei en die probleem van beurtkrag wat met Eskom verband hou.
"Ons is bly dat die regering aan hierdie saak [beurtkrag] aandag gee en ek is seker ons het gesien dat beurtkrag inderdaad hanteer word soos ons verder gaan," het die sekretaris-generaal gesê.
Magashule het wel erken dat daar steeds uitdagings oor die kwessie is, maar het landsburgers verseker dat die regering dié uitdagings hanteer.
Hy het ook bewerings dat die kandidaatlys vir die verkiesing verander het, ten sterkste ontken.
Eish! Ace! Jy slaat ons vir n ace!
Net soos hoeveel bedrieërs van sy party lede vantevore gedreig het…
Dis so vat die mense hof toe moenie net praat nie Ace, kom wys ons jy is so onskuldig soos baba poeier.
Gee my n geleentheid.
Soos die boeke
"The President's Keepers",
"Farm Murders" aanvanklik ontken was en later as onweerlegbaar waar uitgewys is, sal hierdie boek dieselfde pad volg.
Ace kan dreig as daar iets as onwaar bewys kan word, maar as dit alles wasr is loop sy dreigemente op baie dun ys.